OpenLLM-France/wikimedia huggingface dataset:
# Bilera

    Artikulu hau leku eta denbora jakineko ekitaldiari eta bere antolakuntzari buruzkoa da; bilera erakunde sozial edo politikotzat gaitzat duena beste hau da: «Batzar»
Bilera pertsona multzo bat toki eta denbora jakin batean elkartzeko ekitaldia da, informazioa jakinarazi, gai jakinak eztabaidatu eta erabakiak hartzeko. Bilera bat antolatzeko, aurretik deialdia egin eta gai-zerrenda bat prestatu ohi da, parte hartzaileek jakin dezaten zein izango diren gaiak. Bilera bakoitzaren ondoren horren akta jasotzen da, bileran eztabaidatu eta erabaki denaren ziurtagiri moduan. Bilera bat behar bezala garatzeko, garaiz hasi, gai-zerrendako gaiak jarraitu eta horietara mugatu eta parte hartzea sustatu behar da.

## Ikus, gainera

* Batzar

## Kanpo estekak

* Datuak: Q2761147
* Multimedia: Meetings / Q2761147
# Bilgor guruin

Bilgor guruinak, erdiko dermisean dauden guruinak dira. Guruin hau bilgorra sintetizatzen duelako bereizten da, funtzio bezala, azalaren kanpoaldea babestu eta olioztatzea duen substantzia lipidikoa dena. Enbrioian, folikulu iletsuaren gemazio bezala, haurdunaldiko laugarren hilabetean garatzen diren lipidoz beteriko zelulez osatuak daude.
Guruin jariatze hau, etengabea da, folikulu iletsuaren zikloaren anagenean, pixka bat nagusi delarik. Lobulu bakoitzaren jariatzea, holokrinoa da, hau da, zelula indibidualen hausturaz, akrinoetatik kanal iletsuan amaitzen den bilgor hodi nagusira drainatuz.
Guruin hauek, larruazal osoan daude, esku uharretan eta oinen azpian izan ezik, aurkitzen diren tokiaren arabera, tamaina eta kopuru ezberdina dutelarik: aurpegian eta larruazal iletsuan, handiak eta ugariak dira (400 eta 900 bitartean zentimetro karratuko), enborrean, txikiak dira, eta ez hain ugariak, toraxaren aurrealdean eta bizkarraren erdialde inguruan gehitzen direlarik.
Mikroskopio elektronikoan, guruin zelula periferikoek, tonofilamentuak dituztela ikus daiteke, euren jatorri epidermikoa isladatuz, baita lipido urria ere. Lipidoak eratzen diren heinean, glukogenoa agortzen doa, tonofilamentuak mugitzen doaz eta zitoplasma bakuolaz betetzen da. Zelulan, bakuolak euren artean elkartzen dira, ohikoarekiko, euren tamaina ehun bider handituz, gorputz arraroko zelula itxura hartuz. Beranduagoko etapa batean, mintz desantolatzen da eta zelula hautsi egiten da, bere edukia bilgor kanalera isuriz.

## Kanpo estekak

* Datuak: Q212328
* Multimedia: Sebaceous gland / Q212328
# Bilgor-kiste

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Bilgor-kistea, sebo-kistea edo kiste epidermoidea enbrioiaren ektodermoan garatutako kistea da. Histologikoki, kiste epidermoide bat epitelio ezkatatsu geruza mehe bat da. Oro har, kiste irmoak edo gorabeheratsuak izaten dira, sintomarik gabekoak, eta enborrean, lepoan, aurpegian, eskrotoan edo belarrien atzean hazten dira. Emakumeen artean, bereziki ohikoa da ezpainetan. Askotan bilgor guruin batetik hazten dira.

## Erreferentziak

* ↑ Euskalterm: [Gaixotasunak Hiztegia] [2015]
* ↑ (Gaztelaniaz) MedlinePlus. (2007ko apirila). Quiste sebáceo. .

## Kanpo estekak

* Datuak: Q379476
* Multimedia: Epidermoid cyst / Q379476
# Bilera-eskubide

Bilera-eskubidea helburu publiko batekin beste pertsona batzuekin biltzeko ahalmena da, ohizko etxebizitzatik kanpo, baimenik eskatu gabe. Aniztasun politikoaren eta norberaren iritziak adierazteko askatasunaren aitorpena da, iritzi horiek beste batzuei transmititzeko, besterenak entzuteko eta horren arabera jarduteko eskubidea aitortzearekin batera. Biltzeko eskubideaz baliatzean sortzen den gatazka publikoa zabalik dagoen lekuetan egiten denean sortzen da, eta, zehazkiago, bide publikoan egiten denean, manifestazio gisa ezagutzen den horretan.

## Giza Eskubideen Aldarrikapen Unibertsala

| « | 20. atala 1. Nornahik du bakean biltzeko eta elkartzeko eskubidea. 2. Inor ezingo da behartu elkarte bateko kide izatera. | » |

## Erreferentziak

* ↑ Euskalterm: [Hiztegi terminologikoa] [2004]
* ↑ «Giza Eskubideen Aldarrikapen Unibertsala - Wikiteka» eu.wikisource.org (Noiz kontsultatua: 2019-12-10).

## Kanpo estekak

* Datuak: Q162254
* Multimedia: Freedom of assembly / Q162254
# Bilgarri

Bilgarria edo enbalajea produktuak aldi baterako dituen ontzia edo bilgailua da, batez ere produktu baten unitateak manipulatzeko, garraiatzeko eta biltegiratzeko.
Bilgarriaren beste eginkizun batzuk hauek dira: edukia babestea, manipulazioa erraztea, bere manipulazio-baldintzei, legezko eskakizunei, osaerari, osagaiei, etabarrari informatzea. Merkataritza establezimenduaren barruan, bilgarri mota erabilgarria izan daiteke salgaiak saltzeko bere diseinu grafikoari eta egiturari esker.

## Kanpo estekak

* Datuak: Q207822
* Multimedia: Packaging / Q207822
# Bilgune Feminista

Euskal Herriko Bilgune Feminista (EHBF) edo Bilgune Feminista, 2002an sortutako erakunde feminista eta abertzalea da, esparru ugarietako emakume anitzen gogoetatik sortutako egitasmoa. Orain arteko lana, eskubide urraketa anitzen identifikazioa eta egoera hauen eraldaketarako alternatibak plazaratzea izan da.
Honez gain, zeregin honetan emakumeak dira protagonista eta emakumeen arteko elkartasunetik sare feminista eraikitzea dute helburu. Jendarte eraldaketa helburu dutenen indarrak batuz, eragile nahiz herritarrekin elkarlana dute ardatz.

## Kanpo Loturak

* Bilgune Feministaren webgune ofiziala

## Kanpo estekak

* Datuak: Q12255246
# Bilgor

Bilgorra (edo seboa, latinez sebum) animalia-jatorriko gai koipetsu solidoa da, erraz urtzen dena, batez ere gainazalak olioztatzeko (bilgorreztatzeko) eta janariak prestatzeko erabiltzen dena. Industrian ere erabiltzen da, gantz gordina ez bezala giroko tenperaturan kontserbatzen baita, besteak beste xaboia eta lubrifikatzaileak egiteko. Kandela egiteko ere erabilinizan da argizariaren ordez, ziho izena hartuz.
Biologian, bilgorra goi-mailako animalien bilgor-guruinek jariatzen duten gai koipetsua da. Honen funtzioa da azalaren kanpoaldea babestu eta olioztatzea.

## Osagaiak

Hauek dira bilgorraren gantz azidoak:
* Gantz azido aseak:
** Azido palmitikoa (C16:0): 26%
** Azido estearikoa (C18:0): 14%
** Azido miristikoa (C14:0): 3%
* Gantz azido monoasegabeak:
** Azido oleikoa (C18-1, ω-9): 47%
** Azido palmitoleikoa (C16:1): 3%
* Gantz azido poliasegabeak:
** Azido linoleikoa: 3%
** Azido linolenikoa: 1%

## Erabilera
### Sukaldaritzan

Bilgor gordina erruz erabili izan da sukaldaritzan, koipe gisa. Adibidez, ezinbestekoa da britainiar uharteetan egindako budin tradizionalak egiteko, hala nola Eguberri budina eta giltzurrun budina prestatzeko, azal leuna ematen baitio besteak beste. Haragi betegarri tradizionalaren osagaia ere bada.
Estatu Batuetan, 1990ean landare-olioagatik aldatu aurretik, McDonald's janari lasterreko katean patata frijituak prestatzeko %93ko behi-bilgorra eta %7ko kotoi-olio nahasketa erabiltzen zen.
Bere kaloria-eduki handia dela eta, bilgorra erabiltzen zuten klima hotzeko esploratzaileek, bidaia hauen eguneroko energia-behar handia osatzeko (normalean 5.000-6.000 kcal).

### Industrian

Erabilera industrialerako, lehenik eta behin bilgor gordina urtu eta sutan prozesatzen da, ondoren iragazi eta hozten da, batzuetan ziklo osoa behin baino gehiagotan eginez. Bilgor prozesatua, azienda-bazka eta txori-jan gisa eta xaboia egiteko erabiltzen da. Biodiesela eta beste oleokimiko batzuk ekoizteko lehengai gisa erabil daiteke. Historikoki kandela egiteko erabili izan da, argizaria baino alternatiba merkeagoa baitzen. Kasu honetan, bilgorrari ziho deritzo.
Bilgorra soldadura-fluxu gisa ere erabil daiteke eta larru-egokitzaile batzuen osagai nagusia da.

#### Xaboia

Xaboia egiteko gantz-azidoak saponifikatu behar dira, eta maiz xaboigileek idi-bilgorra erabiltzen dute. Horrela, xaboien osagaietan maiz ageri da sodio tallowatoa, hau da, bilgorrezko (ingelesez tallow) gantz-azidozko gatza). Sodio tallowatoa lortzeko, bilgorra sodio hidroxidoarekin (lixiba, soda kaustikoa) edo sodio karbonatoarekin (garbiketa-soda) erreakzionatuz lortzen da.

## Erreferentziak

* ↑ «Bilgor». Euskaltzaindiaren Hiztegia. (Noiz kontsultatua: 22-08-28.)
* ↑ «Sebo». Euskaltzaindiaren Hiztegia. (Noiz kontsultatua: 22-08-28.)
* ↑ Ziho kandela, «Ziho». Euskaltzaindiaren Hiztegia. (Noiz kontsultatua: 2022-08-30.)
* ↑ Euskalterm, Hiztegi terminologikoa, 2009 (noiz kontsultatua: 2022-8-27)
* ↑ National Research Council, 1976, Fat Content and Composition of Animal Products, Printing and Publishing Office, National Academy of Science, Washington, D.C., ISBN 0-309-02440-4; p. 203, online edition

## Kanpo estekak

* Datuak: Q863266
# Biled

Biled Errumaniako udalerri bat da, Timiș konderrian. 3.031 biztanle ditu, 63,23 kilometro koadroko azaleran banatuta.

## Herriak

Udalerrian honako herriak daude:
Biled $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q745258
* Multimedia: Biled, Timiș / Q745258
# Bilen hizkuntza

Bilen hizkuntza Eritreako Keren hiriaren aldirietako mintzaira kusitikoa da.

## Bokalak

Fonemak :
| | Aurrealdekoa | Erdialdekoa | Atzealdekoa |
| Itxita | i | ɨ | u |
| Erdia | e | ə | o |
| Irekia | | a | |

## Erreferentziak

* ↑ Reinisch, Leo. (1882). Die Bilin-Sprache in Nordost-Afrika. Viena: Carl Gerold's Sohn.

## Kanpo estekak

* Ethnologueko Bilen sarrera
* Datuak: Q56491
# Bilećko aintzira

Bilećko aintzira (serbieraz: Билећко jезеро) Bosnia-Herzegovinako Serbiar Errepublikaren eta Montenegroren arteko mugan dagoen aintzira da. Bosnia-Herzegovinako aintzira handienetako bat da, Trebsinjica haranaren goi eta erdialdeko eremuetan zabaltzen dena.

## Geografia

400 metrotako altueran kokaturik dago. Trebišnjica ibaiaren ibilbidean 1968an presa eraiki zuten eta orduan sortu zen aintzira. 18 km-ko luzera du eta 4 km-ko zabalera maximoa, guztira 33 km$^2$-ko azalera hartuz.

## Erreferentziak

* ↑ (Ingelesez) Lazarevic, David. (2024-03-29). «Resolution of Bilećko lake dispute initiated by Montenegrin government» Montenegrobusiness (Noiz kontsultatua: 2024-04-24).

## Kanpo estekak

* Datuak: Q2656960
* Multimedia: Bilećko Lake / Q2656960
# Bartoszyce landa-udalerria

Bartoszyce ( (Audio·info)) Poloniako Varmia-Mazuriako voivoderriko landa-udalerri bat da, Bartoszyce barrutian kokatuta. 427,21 km²ko azalera du eta 2017ko datuen arabera 10920 biztanle zituen.

## Kanpo estekak

* Udalaren webgunea
* Datuak: Q556220
* Multimedia: Gmina Bartoszyce / Q556220
ieaVarmia-Mazuriako voivoderriko udalerriak :
# Bartoušov

Bartoušov (alemanez: Pattersdorf) Txekiako udalerri bat da, Havlíčkův Brodeko barrutian kokatua. 2018ko datuen arabera 147 biztanle zituen 5,91 km²ko azaleran.

## Demografia

Biztanle bilakaera :
| Urtea | 1869 | 1880 | 1890 | 1900 | 1910 | 1921 | 1930 | 1950 | 1961 | 1970 | 1980 | 1991 | 2001 | 2006 | 2014 |
| Biztanleak | 266 | 261 | 276 | 277 | 252 | 264 | 338 | 243 | 248 | 221 | 183 | 148 | 152 | 153 | 164 |

## Kanpo estekak

* Udalaren webgune ofiziala
* Datuak: Q2637803
* Multimedia: Bartoušov / Q2637803
* ↑ (Txekieraz) Balcar, Vladimír; Havel, Radek; Křídlo, Josef; Pavlíková, Marie; Růžková, Jiřina; Šanda, Robert; Škrabal, Josef. (2006). Historický lexikon obcí České republiky 1869–2005. 1 Praga: Český statistický úřad, 550–551 or. ISBN 80-250-1311-1..
# Bartow (Florida)

Bartow Floridako hiri bat da. Polk konderrian kokatua dago. 2010ean 17.996 biztanle zituen, 135,6 kilometro koadrotan banatuta.

## Ikus, gainera

* Polk konderria

## Kanpo estekak

* Datuak: Q809580
* Multimedia: Bartow, Florida / Q809580
# Bartow konderria (Georgia)

Bartow konderria (ingelesez: Bartow County) Georgiako konderri bat da, Ameriketako Estatu Batuetan. Hiriburua Cartersville da. 2010eko zentsuaren arabera 100.157 biztanle zituen, Bartow kilometro koadroko azaleran.

## Geografia

Bartow konderriak 1.217,59 kilometro koadro ditu. Horietatik 27,37 ura dira. Beste 1.190,21 lurra dira. Biztanleria dentsitatea 0,01 da.

## Demografia

2010eko zentsoan bizi ziren 100.157 pertsonetatik 87.493 txuriak edo hispanoak dira. Horietatik hispano edo latino kategorian 7.690 dira. 10.024 beltzak edo afroamerikarrak. 288 amerikar natiboak ziren eta 54 Hawaii edo Pazifikoko irletako natiboak. 705 asiarrak ziren. Bestelako arraza bat kategorian 102 biztanle daude. Bukatzeko euren burua arraza bat baino gehiagotan 1.491 pertsonek kokatzen zuten.

### Biztanleria piramidea
## Kanpo estekak

* Datuak: Q488181
* Multimedia: Bartow County, Georgia / Q488181
# Bartošovice

Bartošovice (alemanez: Partschendorf) Txekiako udalerri bat da, Nový Jičíngo barrutian kokatua. 2018ko datuen arabera 1.686 biztanle zituen 24,14 km²ko azaleran.

## Banaketa administratiboa

Bartošovice udalerria honako herriek osatzen dute:
* Bartošovice (udalburua)
* Hukovice

## Kanpo estekak

* Udalaren webgune ofiziala
* Datuak: Q809582
* Multimedia: Bartošovice / Q809582
# Bartow (Georgia)

Bartow Georgiako estatuko herri bat da. Appling konderrian kokatua dago. 2010ean 286 biztanle zituen, 2,92 kilometro koadrotan banatuta.

## Ikus, gainera

* Appling konderria

## Kanpo estekak

* Datuak: Q3261168
# Bartošova Lehôtka

Bartošova Lehôtka Eslovakiako udalerri bat da, Žiar nad Hronomgo barrutian kokatuta. 8,64 km²ko azalera du eta 369 biztanle 2017ko datuen arabera.

## Historia

Idatzizko lehen aipamena 1396. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q790954
* Multimedia: Bartošova Lehôtka / Q790954
# Bartošovce

Bartošovce Eslovakiako udalerri bat da, Bardejoveko barrutian kokatuta. 11,23 km²ko azalera du eta 717 biztanle 2017ko datuen arabera.

## Historia

Idatzizko lehen aipamena 1427. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q790966
* Multimedia: Bartošovce / Q790966
Bardejoveko barrutiko udalerriak :
HiriakBardejovHerriakAbrahámovce • Andrejová • Bartošovce • Becherov • Beloveža • Bogliarka • Brezov • Brezovka • Buclovany • Chmeľová • Cigeľka • Dubinné • Frička • Fričkovce • Gaboltov • Gerlachov • Hankovce • Harhaj • Hažlín • Hertník • Hervartov • Hrabovec • Hrabské • Hutka • Janovce • Jedlinka • Kobyly • Kochanovce • Komárov • Koprivnica • Kožany • Krivé • Kružlov • Kríže • Kurima • Kurov • Kučín • Kľušov • Lascov • Lenartov • Lipová • Livov • Livovská Huta • Lopúchov • Lukavica • Lukov • Malcov • Marhaň • Mikulášová • Mokroluh • Nemcovce • Nižná Polianka • Nižná Voľa • Nižný Tvarožec • Ondavka • Ortuťová • Osikov • Oľšavce • Petrová • Poliakovce • Porúbka • Raslavice • Regetovka • Rešov • Richvald • Rokytov • Smilno • Snakov • Stebnícka Huta • Stebník • Stuľany • Sveržov • Tarnov • Tročany • Vaniškovce • Varadka • Vyšná Polianka • Vyšná Voľa • Vyšný Kručov • Vyšný Tvarožec • Zborov • Zlaté • Šarišské Čierne • Šašová • Šiba :
# Bartoszyce

Bartoszyce ( (Audio·info)) Poloniako Varmia-Mazuriako voivoderriko hiri-udalerri bat da, Bartoszyce barrutian kokatuta. 11,79 km²ko azalera du eta 2017ko datuen arabera 24001 biztanle zituen.

## Kanpo estekak

* Udalaren webgunea
* Datuak: Q809585
* Multimedia: Bartoszyce / Q809585
ieaVarmia-Mazuriako voivoderriko udalerriak :
# Bartow

Bartow Alemaniako udalerri bat da, Mecklenburg-Aurrepomerania estatuan. Azken zentsuaren arabera 439 biztanle zituen, 25,05 kilometro koadroko azaleran..

## Kanpo estekak

* Datuak: Q53775
* Multimedia: Bartow (Vorpommern) / Q53775
# Bismarck monumentua (Hanburgo)

Bismarck monumentua, alemanez: Bismarck-Denkmal, Alemaniako Hanburgo hirian dagoen monumentu bat da, St. Pauli auzoan. Otto von Bismarck prusiar estatuburuaren omenezkoa da.
1906an inauguratu zen, Johann Emil Schaudt arkitektoak eta Hugo Lederer eskultoreak diseinatu eta eraiki zuten, eta 35 metroko garaiera du.
* Datuak: Q540460
* Multimedia: Bismarck-Denkmal (Hamburg) / Q540460
# Bismoclita

Bismoclita haluro motako minerala da eta matlockite taldearen kidea da.

## Ezaugarriak

Bismoclita haluro mineralaren formula kimikoa hau da: ${\ce {BiOCl}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Bismoclite: Mineral information, data and localities.» www.mindat.org (Noiz kontsultatua: 12-05-2019).
# Bismarck korazatua

Bismarck korazatua, Kriegsmarineko korazatu bat izan zen, Otto von Bismarck kantzilerra eta Alemaniaren bateratzearen bultzatzailearen omenezko izena zeramana. Tirpitz korazatuarekin batera, Alemaniak inoiz eraikitako korazatu handiena izan zen.
1936ko uztailaren 1an Hanburgoko Blohm + Voss ontziolan eraikitzen hasi eta 1939ko otsailaren 14an ureratu zen.
Bismarck korazatua zerbitzuan 8 hilabetez bakarrik egon zen, Ernst Lindemann kapitainaren agindupean, Rheinübung kode izendapeneko operazio bakar batean parte hartuz. Honetan, Prinz Eugen gurutzaontziarekin batera, Atlantikoan AEBen eta Erresuma Batuaren arteko nabigazio aliatua erasotzea eta oztopatzea helburu zuten. Halere, aliatuek alemaniar ontziak Eskandinavia parean somatu eta haiek atzemateko Erresuma Batuak hainbat gerraontzi bidali zituen. Topaketa Danimarkako itsasarteko guduan jazo zen, bertan Bismarck korazatua Royal Navyko ikur zen HMS Hood gurutzaontzia hondoratu eta HMS Prince of Wales korazatuari kalte larriak eragin zizkion, baina era berean britainiar gerraontzien hiru kanoi tiro latz jaso zituen. Halere, gudu hartatik osorik ateratzea lortu zuen, alemaniar korazatuak ospe handia bereganatuz.
Balentria horren ondorioz, Royal Navy edo Erresuma Batuko Itsas Armadak, Hood gurutzaontziaren hondoratzea mendakatzeko asmoz, Bismarck korazatua atzemateko berehalako bilaketa etengabe bati ekin zion, horretarako dozenaka gerraontzi itsasoratu zituen. Handik bi egunetara, Frantzia Okupatuaren kostaldean nabigatzen ari zela, Fairey Swordfish hegazkin torpederoak eta HMS Ark Royal hegazkinontziak atzeman eta hondoratu egin zuten.

## Kanpo estekak

* Datuak: Q150857
* Multimedia: Bismarck (ship, 1939) / Q150857
# Bismutita

Bismutita karbonato motako minerala da.

## Ezaugarriak

Bismutita karbonato mineralaren formula kimikoa hau da: ${\ce {(BiO)2CO3}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3,5 da.

## Erreferentziak

* 1 2 (Ingelesez) «Bismutite: Mineral information, data and localities.» www.mindat.org (Noiz kontsultatua: 12-05-2019).
# Bismarck mendikatea

Bismarck mendikatea Papua Ginea Berriko Mendebaldeko Lur Garaiak probintziako mendikatea da, Otto von Bismarcken omenez izendatua. Wilhelm mendia (4.509 m) du mendirik altuena. Ramu ibaiaren iturria da. Klima tropikaleko eskualde batean izanda ere, alpetar paisaia du.

## Kanpo estekak

* Datuak: Q866458
* Multimedia: Bismarck Range / Q866458
# Bismarck uhartedia

Bismarck uhartedia edo Bismarck artxipelagoa (ingelesez: Bismarck Archipelago) Ozeano Bareko uhartedia da, Ginea Berriaren ipar-ekialdean dagoena. 49.658 kilometro koadroko eremua du. Papua Ginea Berriaren administraziopean dago. Izena Otto von Bismarck Alemaniako kantzilerraren omenezkoa da.

## Geografia

Honako hauek dira Bismarck uhartediko uharte nagusiak:
* Almirantegoaren uharteak
* Yorkeko Dukearen uharteak
* Mussau uharteak
* Britainia Berria
* Hannover Berria
* Irlanda Berria
* Vitu uharteak

## Historia

Willem Schouten izan zen uharte hauetara iritsi zen lehen europar bidaiaria, 1616an. 1884tik 1914 arte, Ginea Berria Alemaniarra protektoratuaren barnean egon zen. Australiaren esku geratu zen 1921ean. 1949. urtean Papua eta Ginea Berriari lotu zitzaion.

## Erreferentziak

* ↑ Euskaltzaindia. (2012-03-30). 168. araua: Ozeaniako toponimia. .
* ↑ Lur entziklopedietatik hartua.

## Kanpo estekak

* Datuak: Q154628
* Multimedia: Bismarck Archipelago / Q154628
# Bismarcken omenezko monumentua Berlinen

Bismarcken omenezko Monumentu Nazionala, Berlingo Tiergartenen dagoena, Otto von Bismarcki eskainitako estatua handi bat da, Prusiako erresumako lehen ministroa eta II. Alemaniako Inperioko lehen kantzilerra. Brontzez eta granito gorriz egin zuen Reinhold Begasek 1901ean. Hau izan zen, eskultore bikainaren azken lan handia. Monumentuak, 20 metroko zabalera, 15 metroko altuera eta 12 metroko sakonera ditu.
Idulkia, granito gorriz egina dago, eta bere gainean altxatzen da estatua, 6,6 metroko altuera duena. Ezkerreko eskuan, Bismarckek sable bat darama eta, eskuinekoan, Alemaniako Inperioa sortutzat ematen duen dokumentua du.
Monumentu handiak, Bismarck erakusten du bere kantziler postuko jantzi zeremonialarekin, honako hauen estatuen gainean:
* Atlas, erdian, Bismarcken ekintzen handitasunaren ikur dena
* Germania (edo estatuaren alegoria), pantera bat bere hanka azpian duena, estatuaren etsaien aurkako boterearen ikur dena.
* Sibila ezkerrean, esfinge baten gainean, Historiaren liburua irakurtzen, Bismarcken garrantzi historikoaren ikur dena.
* Sigfrido, atzean, ezpata bat lantzen, Alemaniaren nagusitasun industrial eta militarra erakusteko.
Monumentu hau eta Garaipenaren Zutabea, hasiera batean, Reichstagaren aurrean aurkitzen ziren, baina Tiergartenera eraman ziren 1938an Adolf Hitlerren aginduz, Berlin, Welthaupstadt Germania bezala berrantolatzeko bere egitasmoaren zati bezala. Leku aldaketak, ziuraski, monumentua, erabateko suntsipenetik salbatu zuen Bigarren Mundu Gerran, Reichstagaren aurreko lorategia, Berlingo guduan erabat suntsitua izan baitzen 1945ean.

## Kanpo estekak

* Datuak: Q679124
* Multimedia: Bismarck-Nationaldenkmal / Q679124
# Bismark

Bismark Alemaniako hiri-udalerri bat da, Saxonia-Anhalt estatuan. Azken zentsuaren arabera 7.909 biztanle zituen, 289,43 kilometro koadroko azaleran.

## Kanpo estekak

* Datuak: Q526337
* Multimedia: Bismark (Altmark) / Q526337
# Bismita

Bismita oxido motako minerala da.

## Ezaugarriak

Bismita oxido mineralaren formula kimikoa hau da: ${\ce {Bi2O3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Bismite: Mineral information, data and localities.» www.mindat.org (Noiz kontsultatua: 12-05-2019).
# Bismutinita

Bismutinita Bi$_2$S$_3$ formula kimikoa duen mineral sulfuroa da. Bismutoa eskuratzeko mea garrantzitsua da. Lustre metalikoa duten kristal gris zurixkak osatzen ditu. Azazkalarekin urra daiteke eta dentsitate handikoa da.
Bismutinitak segida bat osatzen du aikinitarekin (PbCuBiS$_3$).

## Kanpo estekak

* Datuak: Q419292
* Multimedia: Bismuthinite / Q419292
# Billy Ray Cyrus

William Ray Cyrus (1961eko abuztuaren 25a, Flatwoods, Kentucky) estatubatuar country abeslaria da, horretaz gain musikaria, konposatzailea eta aktorea ere bada, country musika mundu mailako fenomeno gisa hedatzen lagundu duelarik. Leticia "Tish" Finleyrekin ezkonduta dago eta Cristopher Cody, Trace Cyrus, Brandi Cyrus, Miley Cyrus, Braison Cyrus eta Noah Cyrusen aita da.
2001 eta 2004 bitartean Doc telesaileko aktore nagusia izan zen. Gerora, 2006an, bere alaba Miley Cyrusekin batera Disney Channel kateko Hannah Montana telesaila antzeztu dute.

## Kanpo estekak

* Billy Cyrusen webgune ofiziala (Ingelesez)
* Billy Cyrusen IMDBko orrildea ikusgai (Ingelesez)
* Datuak: Q231259
* Multimedia: Billy Ray Cyrus / Q231259
# Billy el Niño (argipena)

Billy el Niño izenak hainbat artikulutara eraman gaitzake.
* Antonio González Pacheco polizia frankista, Billy el Niño ezizenaz ezaguna.
* Billy the Kid AEBetako Mendebaldeko 19. mendeko gaizkilea, Billy el Niño izenarekin agertzen dena gazteleraz Western-etan eta.